जागरूक उपभोक्ता राष्ट्र की सर्वोत्तम संपत्ति
खाद्यएवं आपूर्ति विभाग द्वारा राष्ट्रीय उपभोक्ता अधिकार दिवस मनाया गया। एसडीएम डॉ. जेके आभीर ने बतौर मुख्य अतिथि शहरवासियों को उपभोक्ता कानून की जानकारी दी और उन्हें जागरूक ग्राहक बनकर ठगी से बचने की अपील की। उन्होंने जागरूक उपभोक्ता को राष्ट्र की सर्वोत्तम संपत्ति की संज्ञा दी और डिपोधारकों को पूरे माप गुणवत्ता का सामान उपभोक्ताओं को उपलब्ध करवाने की हिदायतें दीं। इस मौके पर एएफ एसओ मुरारी लाल सहित अन्य अधिकारी, डिपोधारक शहरवासी भी मौजूद थे।
एएफ एसओ ने किया जागरूक
सहायकखाद्य आपूर्ति अधिकारी मुरारी लाल सिंगला ने लोगों को उपभोक्ता हेल्पलाइन, माप-तोल, भारतीय मानक ब्यूरो द्वारा विभिन्न मानकों, पहचान चिह्नों की जानकारी के अलावा एलपीजी से संबंधित सुरक्षा के प्रति जागरूक करते हुए उन्हें महत्वपूर्ण जानकारियां दीं। उन्होंने कहा कि यदि किसी व्यक्ति को राशन डिपो आदि से कम या घटिया गुणवत्ता का सामान मिलता है तो वे इसकी शिकायत उनके कार्यालय में कर सकते हैं।
1986 में लागू हुआ था अधिनियम
एसडीएमने बताया कि भारत में सन् 1986 में आज ही के दिन उपभोक्ता संरक्षण अधिनियम-1986 लागू किया गया था। इस कानून के माध्यम से उपभोक्ताओं के अधिकारों उनकी रुचियों को परिभाषित करते हुए उन्हें संरक्षण प्रदान किया गया है। ग्राहक के प्रति छल-कपट और विभिन्न प्रकार के शोषण के खिलाफ यह कानून बहुत कारगर है। उन्होंने उपस्थित शहरवासियों को बताया कि वे जिस वस्तु सेवा के लिए मूल्य अदा करते हैं, उसकी गुणवत्ता कार्यक्षमता के लिए विक्रेता निर्माता जिम्मेदार होते हैं। वस्तु में किसी प्रकार की कमी पाए जाने पर ग्राहक इसकी शिकायत उपभोक्ता अदालत में कर सकते हैं और अपना अधिकार क्षतिपूर्ति पा सकते हैं। उन्होंने डिपोधारकों से भी कहा कि वे उपभोक्ताओं को हमेशा पूरा और गुणवत्तापूर्ण सामान ही दें। गड़बड़ी करने वाले डिपो धारकों पर प्रशासन द्वारा कार्रवाई करते हुए उनके लाइसेंस भी रद्द किए जाते हैं।
राष्ट्रीय उपभोक्ता अधिकार दिवस के अवसर पर संबोधित करते एसडीएम डॉ. जेके आभीर।
hin_Deva hin_Deva hin_Deva hin_Deva hin_Deva hin_Deva hin_Deva